 Ummadaha iyo shucuubta aduunka ku uumani waxay ku faanaan dhaqankooda, hidahooda, Afkooda hooyo iyo hadba caqiidada ay aaminsanyihiin oo ay kaga soocan yihiin qowmiyadaha kale ee ay dunidan kula dhaqan yihiin, shacbi kasta oo dunida ku nool marka aad fiirisidna waxay inta badan ku dadaalaan sidii ay horumar weyn u gaadhi lahayd luqadoodu una sii adkaan lahayd jiritaankeedu, taas waxa aad si weyn u sii dareemaysaa marka aad u soo baxdo wadamada shisheeyaha gaar ahaana dunida galbeedkaThe West oo ay iskugu yimaadeen kumanaan jinsiyadood oo wata afaf, dhaqamo iyo taariikho kala duwan, in la ilaaliyo jiritaanka luqada iyo afka qaranku waxa uu laf dhabar u yahay in jiritaanka umadaasi dhawrsanyahay yahay lama taabtaana yahay si kasta oo uu uweyn yahay weerarka kaga yimaada dhaqamo shisheeye oo ay ku dhex milmaan, haddiise ay ummada ku timaado luqad guur ku dhaca faca u soo koroya iyo jiilkooda gadaal ka soo koroya oo si tar tartiib ahna u lumiyaan luqadoodii hooyo ee ay ka dhaxleen awowyaashood waxay astaan weyn u tahay u in ummadaasi uu ku dhici doono sal guur aan la mahadin doonin aayihiisa dambe. 